
CChTRO Di D/miO hOORD 

FUNDACION PA STIMULA DESAROYO SPIRITUAL, SOCIAL Y CULTURAL Dl NOORD 
NOORD 74 - P.O.B. 322 - TEL: 4668 - ARUBA 


PRO- 

IOGO 




Apreciable lectores. 

Taray nr. 8 a sali. Manera nos por a ripara e tin 
un bon sonido den nos pueblo. Hopi persona ta anhe- 
la pa lesa e Taray cu a caba di sali y principalmente 
Warawara ta cay na agrado di grandi y chiquito. 
Tambe e puzzelnan ta masha educativo y hopi perso- 
na ta pasa hopi rato placentero cu nan. 

Sinembargo te awor nos ta tende mas comentario 
ainda. Hendenan malcontento. Nos no a haya Taray 
of nos a haya Taray laat. Tocante di laat nos por bisa: 
mihor laat cu nunca! pero esunnan cu no a haya at 
all nos por comprende nan keho. Pero nos ta hacien- 
do tur nos posibel pa nan. Ainda nos ta warda riba ar- 
ticulonan di nos pueblo. Scirbi algo constructivo pa 
nos bario. Nos tur ta forma parti di e bario y nos tur 
mester dedica nos mes na su progreso. 

Pronto nos lo mira cu e ambiente di Nort lo cambia. 
^e por bira mas mihor of e por danja. Pronto lo cumin- 
sa cu e construccion di e casnan di pueblo. Ta di spera 
cu e Norteronan den necesidad di un cas lo bini na 
promer lugar. Tur esunñan den necesidad pa un cas 
mester inscribi nan mes na Domein beheer (banda di 
Lagoen). Ta di spera cu tur bin na remarka. Pasobra 
nos mester por bisa: Nort ta pa (di) Norteros. E am- 
biente cu ta reina nos mester zorg pa e por keda aun- 
que cu aki na dies anja e cara di nos pueblo lo ta com- 
pletamente cambia. Y awor cu e poblacion ta bay bira 
mas hopi, nos representantenan den gobierno mester 
zorg pa bin mas facilidad tambe. Nos mester di school- 
nan pa ensejansa secundario, techniko. Tambe nos me- 
ster di kantoornan unda nos por paga awa, coriente, 
number di auto etc. Kisiera un banco pa facilita e pa- 
^gamentonan. No trece cas so pero tambe e manera- 
nan pa recreacion. Drecha e camindanan. Duna subsi- 
dio na e clubnan cu ta traha na interes di e pueblo. 
Asina nos por traha pa e adelanto general di tur hen- 

IN TRODU CCION 


Kiko ta un 
kresj of 

créche ? 


Actualmente aki na Aruba tin den varios districto 
“speelschooltjes”, unda mayornan ta hiba nan jiunan 
kftxyLfcxtaik twnda rvo tin edad pa bai kleuter- 
school. Hopi di e mayornan aki ta hendenan cu den 
dia nan ta bai traha y cu na cas no tin otro hende pa 
keda cuida nan jui. E muchanan aki (y tambe mama- 
nan ta trese babynan na un speejschooltje) ta keda ot 
mitar dia of henter dia na e speelschooltje segun e ma- 
yornan mes ta desea. Pa iuna ta wordu paga un suma 
na e speelschooltje door di e majornan pa e mucha- 
. keda eynan. Aki n. Noord tambe tin nn epeel- 
schooltje cu yama “Suske en W„ke” di sra. Aurora 

Thiel. . . 

Awor nos ta bai splica kiko ta un kresj: 
mescos cu na speelschooltje aki tambe nos tin di ha- 
ber cu muchanan chikito cu no ta bai kleuterschool 
ainda. Mayoman ta trece nan yiunan 2 anja te cu 4 
anja na e krésj; e muchanan ta keda mitar dia, 

E meta ta: door cu e muchanan ta bin den contact cu 
otro muchanan, nan ta sinja di tene cuenta cu otro y 
vuda otro; hungando cu diferente clase di juguete cu 
specialmente ta traha pa nan sinja dx nan y stimula 
nan fantasia, nan ta haya preparacion pa nan tempo 
di kleuterschool. Tambe e meta ta pa e mayornan in- 
teresa nan mes mas tanto cu ta posibel den e educa- 

cion di nan yuinan. _. 

Esaki por wordu realisa door di por ehemplo. 
E mamanan mes guia e krésj of door di orgamsa un 
anochi ariba cual e mayornan ta bm mtercambia 
idea ariba nos educacion di nan yiunan. 

Nos ta planea pa cuminsa den Centro di Bario Noor 
cu un krésj den futuro cercano; y mas informacion to- 
cante esaki ta sigi. 

Marianne Sas 

y 

Maria Vrolijk 


p a medio di Taray nos kier a introduci nos m^ 
na e pueblo di Noord. Nos ta estudiantenan di un H 
cademio social-pedagogico na Nijmegen, Hulanda. 

Y actualmente nos ta cuminsa cu hasi practica den 
trabou social-cultural na Centro di bario Noord. Nos 
lo traha un anja akinan. Nos ta sucersornan dx Elsa 
Coffie y Estella Thodé, kendenan a regresa Hidanda 
kaba, pa termina nan estudio ayanan. 

Nos studio ta specialisa den traha cu juventud, cumin- 
sando for di edad di 2 te cu mas o menos 20 anja. 
(juegdwerk). Nos plannan concreto pa e anja aki ta pa 
organisa un grupo pa muchanan chikito di 3 y 4 an- 
ja, tambe forma gruponan pa muchanan di lagere 
school. Despues nos lo splica mas tocante e plannan 
aki; nos ta semper dispuesto pa papia tocante educa- 
cion di muchanan y otro topiconan cu tin di haber c^ 
ieugdwerk. 

Nos mester corda cu sin e pueblo un centro di 
bario no por hasi su trabou manera e mester ta. Ta 
Vta Tweáuw wyudfc, vvida y sostene otro. Tambe 
nos kier invita henter pueblo di Noord pa asisti mas 
tanto cvi ta posibel na c actividadnan cu e centro cu e 
pueblo ta organisa pa e pueblo. 

Di nos parti nos lo hasi nos posibel pa yuda realisa 
hunto cu tur hende loke ta para scirbi aki riba. 
Nos kier cera conoci cu pueblo di Noord mas mihor 
posibel y tambe nos lo laga tende mas di nos via Taray. 
Ricibi Hopi saludos di Marianne Sas y Mana Vrolijk. 



Marianne Sas y Maria Vrolijk. 
Nos Stagaires nobo. 


jmXIID MESIER D1 
1D0L0N1N GOMO FOENTD 
DI INSFIDICION?? 


Ora bo tira un bista ariba muraya di kamber di 
un teener mayoria bes lo bo wak posters di p.e. Mick 
Jagger, Bruce Lee, Che Guevara, Santana etc. Kiko 
lo por ta e motibo cu e mucha homber of mucha mu- 
her aki ta haja bale la pena di plak e posternan aki na 
muraya? (Of tin bes ariba camisa, buki etc.) Esaki lo 
por ta pasobra tur su amigonan tine e tambe mester di 
sino e ta chapo of algo por estilo. Pero mas impor- 
tante ta tambe cu e persona(nan) riba e posternan por 
ta su idolo(nan). Esun cu e ta admirá y kier dirigi su 
bida na e mes un manera. 

Actualmente nos ta bibando den un mundo cu 
hopi destino edeaal(? ). Bo por escohe cual ley cu bo 
kier; sea Katolico, Testigo di Jehova o Evangelista 
etc.; bo por busca destino comunismo sino tambe ka- 
pitalismo y hopi otro aspectonan cu por decidi bo fu- 
turo. Pues bo tin cantidad di posibilidad; bo ta sinti- 
bo insigur (bo ta tamboleá). Pesey kisas lo ta impor- 
tante pa e juventud di tin un ehemplo pa sigi su tras 
(e idolo), pasina forma su mes. E idolo por ta p.e. 
Che Guevara, Jesus Christ of gewoon un amigo di den 
bisendario. 

Tin personanan ta bisa cu ta malo pa sigi un per- 
sona como ehemplo. Tin e peligro den e siguimento 
idolonan, cu bo por bira mescos nan catibo (bisia 
na nan). Mescos cu teenersnan den paisnan na Europa 
of Merca ta trapa, machicá y te hasta mata otro pa 
nan por wak un tiki di e artistanan di fama mundial 
manera The Rolling Stones; asina tambe a bira algo 


como bisio ora cu e alemannan a sigi nan “idolo”: 
Hitler:, cu a causa cu nan ta wordu manipula (e “ido- 
lo” por haci kiko cu e kier cu nan, nan ta obedec e! ) 
Otro personanan ta bisa cu no ta parce nan na- 
da malo cu e juventud ta sigi ehemplonan y por tin 
un idolo, un persona cu nan ta admirá. Un persona 
cu door di su accionan o su manera di pensa hunto 
cu otro consejonan di otro personanan lo por juda 
nan (pues e hobenan) forma un personalidad fundá y 
bon informá. Pero sf, e influencia di e persona admi- 
rá aki no mester ta asina cu nan ta bay mira solamen- 
te fayonan di otro hobenan. (E fayonan aki ta loque 
ta wordu jama CHAPO! ) 

Otro ta bisa cu e idolonan ta contribui mas na 
comercio cu na e personalidad di e hobenan. Pero si, 
e casa comercialnan ta influenciá esunnan di edad po- 
co mas avansá. Esaki door di reclamonan manwa:” 

Ser hoben bisti tal i tal carson cumprá na.” “Bo 

kier luci hoben y bunita anto cumpra.” “Un ho- 

ben moderno ta huma.” etc. etc. Ta e casa comer- 

cialnan ta esunnan cu ta hiba mas ventaja for di e ido- 
lonan y ta net e casa comercialnan aki ta trese comple- 
jonan manera esun di CH APO adilanti. Pues nan ta du- 
na forsa na e hobenan pa wak fayonan di otro, y asina 
caba cu e bon (si acaso nos por jame bon anto) meta- 
nan cu un idolo (ideaal) por tin. 

Asina cada persona por tin nan propio opinion. 
No keda cu bo opinion kisas e por ta instructivo pa 
nos. Di es manera ey nos por lanta discusionnan por 
escrito. Sperando bosonan reakshon! ! ! 
































INSPIRASHON RIBA ELEKSHON 
(O-Bon! ! ) 

Gran elekshon 
pa comishon 
di ladron 
den spilon 
na Ponton. 

Un raton 
bibá na rincon 
jama Simon 
candidato bon 
tin intenshon 
di haci akshon 
na televishon 
pa mustra ta con 
un bon sjon 
por ta ladron! ! 

E sa ki basilon 
tira pa su rason 
p’e no keda soketon. 


drnmi riha corchon 
band’i un troncon 
y compa scorpion 
sin pone atenshon 
a kere t’un spion 
cu mala intenshon 

di grup’i revolushon. 
Ela ranka su chupon 
kibra su boton 
kita su carson 
dal’e un baston 
mas cu un millon. 
y basha soppi bujon 
riba su cabeson; 

Djei busc’un cajon 
trahá di carton- 
Mik e bon! 
y laga cabaron 
na un monton 
di carbon. 

Djei tiré den remason 
di tribon. 


Primo leon 
jamá Salomon 
bibá na Mabon 
bou emoshon 
a haci reunion 
pa un akshon 
cu union 
contra inflashon 
y logra promoshon 
pa bira patron 
di tur lacbon. 


Despues di elekshon 
den un comunicashon 
via televishon 
a sali e formashon 
di e comishon: 

E rey leon 
despues di coronashon 
y hopi cancion 
a keda patron 
di tur ladron; 
sigui pa raton! 


Compa scorpion 
otro candidato bon 
di e lista maron 
a ricibi reakshon 
tambe maldishon 
y hasta petishon 
(ta di con? ) 
pa su akshon 
jen di emoshon 
y suspenshon 
cu ta su perdishon 
den e elekshon 
P’e como ladron 
lo no tin compashon 
ni tampoco pordon. 
Bo sa di con? 

El a haja cabaron 


. . y compa scorpionr 
C’un tiki compashon 
di e bon curason 
di e rey barbon 
primo leon 
a haja pordon 
y bou preshon 
a jega station 
pa subi avion 
den su batji maron 
cu destino Hapon 
pa bai come habon! 
Un bon obligashon 
pa su comportashon 
y educashon. 


Rudy! 

Esaki ta un puzzel mescos cu esun di biaha pasá, sola- 
mente esun aya. tawata rondo, esaki ta di hokki. Ho- 
pi hende no tawata sa con pa trahé. Nos lo spiicanan 
•pinas claro awor! p.e. Si e promer contesta ta - kens - 
Bo mester jené rond di e cifra 1 
semper e contesta tin cu core se- 
gun un wijzer di oloshi. ( ) 

Tambe bo tin cu tene cuenta cu 
mita di e otro contestanan, cu tin 
cu pas den su hokkinan (pues aki 
den e ejemplo contesta no 2 y 11 
etc.) Pues si E—N no a bin eynan 
lo —NEST— (2) no a pas y asina tampoco — NURS — 
(11). Otronan tampoco lo no pas mas. Cada contesta 
tin 4 letter. Exito! Y corda mandé. 


2- 


,E I S 

1-2— 

N I T 
1-42—13 

U 




16—17—18-19—20- 

I I 1 I I 

—21—22—23—24—25—26-27—28—29- 30- 


I I f I 

-1.1—12—13—14—15- 


T I I J I I 

rnrr 


—31 —32—33—34—35—36 - 


r .. „ „ 37-38—39-40- 

f ii i i 7 i f l 

—41—42—43—44—45 46-47—48—49—50- 

II III I I | I | 

51—52—53—54—55 56—57—58—59-60- 


1. Loque bo ta pone salo ariba mainta. 

2. Loque bo tin cu haci na skool. 

^3. Band di pushi na Hulanda. 

4. Loque tin dilanti bo cabez. 

5. Stima na spaño. 

6. loque bo tin, ora bo ta stima. 

7. Capita di Italia. 

8. Fin di Oracion. 

9. “Pero.mi, brazami y sunchi mi”. 

10. Cayente na Hulandes. 

11. Wolf na spaño. 

12. Bira boto na ingles. 

13. Dos biaha e palabra aki banda. 
di otro kiermeen stom burachi. 

14. hera, (no raka) na lenga di Corsow. 

15. Mundo. 

16. Caminda, direccion, na unda bo ta bai pasa 
HS' Loque un bestia tin su tras. 

18. A pa hobenan. 

19. Mester, tin necesidad (verbo) na inglés. 

20. Cuatro biaha e palabra prome cu prome palabra 

21. Sokete, kens. 


22. Fruta cora cu nos ta importa. 

23. Casá di mama di bo rumanan. 

24. Deseo di welonan pa nan nietonan cabei largo haci 

25.Aruba, kanal 13 

26. Loque tin den un Ballpoint. 

27. Ruman homber di chichi 

28. Si bo scirbie bon e ta droga na ingles. Pero ta 
fout e mester ta cu un B na fin. 

29. “.handhaven” ta e lema di polis. 

30. “Eso es” sin e dos és. 

31. Water.wega cu goal den awa. 

32. Catochi grandi 

33. Material pa porta. 

34. “O.” na Frances. 

35. Baratillo na ingles. 

36. Fundamento, doel (basis) 

37. Maestro religioso na china y Oriente 

38. No moli 

39. Estilo Musical (pe tumba) 

40. Loque posterij ta trece. 

41. Aparato pa jena tire. 

42. Luna na ingles. 

43. Nomber di cariño pa marcolino. 

44. Biga di beton 

45. Soppi na spaño 

46. Loque bo ta pone riba bo webo mainta. 

47. Banda (santo) na spaño. 

48. Tur cos na spaño. 

49. Sonido cu auto ta produci ora bo primi algo. 

50. Keiro den lenga moderno 

51. Nomber di cariño pa Premiep 

52. Despues di IM na Hulandes. 

53. Nomber di cariño pa marianita. 

54. Aparencia; personaje den cine 

55. Estilo musical. 

56. Pan rondó. 

57. gota p.e. bebe un gota. 

58.Dakota tambe ta sponsor Taray. 

59. Loque bo mester usa pata sabi. 

60. Nomber pa Peradé desde 1935. 


ATENCION ATENCION ATENCION ATENCION 

Taray kier avisa tur habitantenan di Nort ku ta desea 
di haya un kas di pueblo pa bay inscribi nan mes 
mas pronto cu ta posibel na Domeinbeheer (banda di 
Lagoen) Ffo warda pasobra e cantidad ta limitá. 

ARIIB A 


continuacion 

Te awe nos ta refiri na Sabaneta como e Promer 
capital di Aruba y mientras no tin prueba di lo contra- 
rio, nos lo mester sigui accepta esaki como verdad. 
Sinembargo, ora nos analiza e varios leyendanan cono- 
ci, cu ta trata di e indionan, invariablemente nos lo 
topa cu un nomber cu re|)etidamente ta reaparece. 
Esaki ta “Isla”. Varios di leyendanan ta mustra den 
direccion di “Isla” como e “capital” indio. Si nos tu- 
ma como ehemplo e leyenda di “Canashito” (camna 
keto) anto nos ta mira cu e bishitante a ser hiba for 
di Arashi o mihor bisa Boca Catalina den direccion 
di loke awe ta Sabana Basora, pasando via Nort, Tan- 
ki Leendert, Cero Biento, Mondi Fierno. Den ultimo 
añanan, tumando e varios leyendanan como posible 
base, algun investigacion a ser haci pa localiza “Isla” 
Riba nos mapanan di awor “Isla” ta encerrá e baran- 
cá cu nos ta yama “barnaca Halto”. Esaki no por ta 
berdad, ya cu e indio tabata sin enseñanza formal, pe- 
ro no asina bobo pa bai biba riba skerpi. Investigacion 
a mustra cu e “Isla” di leyendanan ta algo mas p’ari- 
ba, o sea unda cu e varios rooinan ta drenta Rooi la- 
moenóhi y enverdad aya rastro y restonan a ser haya. 
Mientras cu investigacion y excavacion no tuma lugar, 
ta, duro pa duna informacion. No obstante nos sabi cu 
n«? Quevarco indionan a residencia pa hopi aña. Un 
mencion special mester bai na e grupo más desconoci 
entre e indionan na ‘Ruba. Esaki ta e “luangonan” cu 
tabata biba den cercania di Kibaima (Quibiama) Se- 
gun leyenda nan tabata e unico tribo indio cu tabata 
larga cab|i crece largo y tabata usa cinta o adomo den 
cabei. Aparentemente nan tabata gusta dorna nan mes 
cu varios obheto y for di aki a nace e proverbio, dicha 
o frase “bisti manera luango”. E mes leyenda ta atri- 
bui tres nomber basico na e tribo aki, o a menos, nan 
destruccion a duna nos tres nomber. Segun e leyen- 
da, e Francesnan y Spañonan (pariba naturalmente) 
a pega batalla cu otro. Ora e indionan a mira cu e 
Francesnan tabata hiba bentaha riba e Spañonan nan 


a ataca e Francesnan. E indionan sin arma modemo 
(pa e tempo ey) a parece y loke a scapa a ser kima bi- 
bo. E lugar yama Mondi Fierno. E paso mes yama 
Rooi Frances y e bahia yama Spaans Lagoen (Lagun 
Spaño) Mester ser bisa cu te awe e sitio di bibienda di 
e tribo aki no a ser localiza cu seguridad. Ora nos 
discuti e indionan ta bon pa caba cu algun mitar ver- 
dad y hopi mentira. Asina nos por leza cu e indio 
“Rubiano tabata bai Venezuela (Paraguaná) bai busca 
awa cu su cayuca. Esaki ta locura. E indio no por bai 
busca awa unda e sabi cu no tin. Paraguaná ta mes se- 
co cu ‘Ruba. Pero si tabatin poz di Indian, manera 
nos conoce nan. Ademas na ‘Ruba tin varios “wowo 
di awa”, manera na Kenepa, Awa marga, Fontein Asi- 
boca, Rincon, Mangel Corá, Pos Grandi, Shete y La- 
gun na Playa, pa mencioná algun. Di e varios artefac- 
tonan indio e di mas conoci ta e piedra di mula cu su 
manganan. E bieunan na ‘Ruba conoce e “shopa” cu 
e indionan tabata usa como trampa pa coi parha. Na e 
epoca cu spañonan a yega Amba tabatin vivienda na 
Sabaneta, Santa Cruz y Nort. Te asina leu cu nos sabi^ 
na Aruba a pasa mescos cu tur otro lugar. Promer a bi^ 
ba e solda cu su arma, despues e sacerdote cu su biblia 
y na ultimo, e negociante cu su articulonan. Asina a 
bin pasa cu e Spañonan cu tabata solda a trece cu nan 
tambe sacerdotenan cu a cuminsa cristianiza e indio- 
nan. Un pregunta lo keda existi: ta di con su Sabaneta 
tabata e sitio di Gobernacion, e sacerdotenan no a cu- 
minza aya cu converti indionan? 

Sigur ta cu inmediatamente despues di descubrimento 
e Spañonan a tuma posicion. Durante e promer aña- 
nan e indionan tabata ser captura y usa como catibo 
especialmente na isla di Hispañola (St. Domingo y 
Haiti) Ya pa mas o menos 1515 captividad y esclavi- 
tud di indio ta ser prohibi. E fecha di e promer bishita 
di sacerdote ta desconoci, aunke ta un hecho conoci 
cu Spañonan a trece religion hunto cu crianza. Entre 
otro nan a introduci burico, cabay, cabrito carne, ca- 
cho, porco y galiña. Tambe varios vegetal y fruta a4^ 
ser introduci, si no for di Spaña a menos for di islanan 
den Caribe unda Spañonan tabatin nan colonianan. E 
indionan ya tabata traha nan shopa, ramada y cas di 
torto, E Spañonan a introduci e edificionan di piedra, 
completo cu porta y bentana. Di e idioma indio poco 
resta, salve nomber di mata y lugarnan. Spaño tabata 



MIRA BON 
Y ALAVEZ 
MUSTRA BON 

e lenga cu tabata ser usa cu mas frecuencia. E uso di 
papiamento a bin basta mas despues. Sacerdotenan ta- 
bata predica na Spaño. Apesar di cu no tin fecha exac- 
ta un hecho cu na ‘Ruba catolicismo tabatin raiz 
promer cu e Hulandeznan a yega. E prueba ta den e 
decretonan cu cual nan a prohibi conversacion di in- 
dionan y catolicismo en general. Sinembargo catolicis- 
mo organizá a bin cuminza na Aruba te na principio 
di sigio 18, apesar cu ya na 1635/1636 el a ser prohi- 
bi, cu mester accepte cu e tabata existi. En todo caso 
desde 1726 catolicismo ta aki pa keda. Na Alto Vista 
ta bini e promer capilla na aña 1750 aproximadamen- 
te. Traha di piedra, su dak tabata di p’ali maishi, des- 
pues di torto. Ela ser construi pa un cierto Domingo 
Antonio Silvestre, cu aparentemente a bini for di Co- 
ro. Lastimamente cu un investigacion minucioso no a 
ser haci na Coro, unda cu tin hopi documentonan 
bieu, a menos, no pa hendenan cu sa Spaño. Ta existi 
hopi informacion, tanto na Venezuela, Spaña, Hulan- 
y Italia, pero nunca nan a ser usa pa finnan historico. 
Tambe na St. Domingo tin documento. Segun histo- 
%ia e capilla di Alto Vista a ser bendicioná dia 20 di 
april 1^50 pa un padre, Capuchino cu tabata yama Pa- 
blo de Algemesi y cu Miguel Enrique Alvares a ser 
apunta e promer fiscal. E tabata casa cu yiu di Domin* 
go Antonio Silvester. Aki historia ta poco bruha paso- 
bra tin indicacion Sr. Domingo A. Silvester a ser a- 
punto na ofrenda di e capilla mientras cu” e mes pa- 


dre Pablo de Algemesi den cronicanan di Iglesia ta bi- 
sa cu riba dia 20 di april l|50 el a nombra Minguel E. 
Alvarez. Si ta asina cu na Alto Vista e religion a cu- 
minza su marcha cu por ser califica e comienzo di 
enseñanza na Aruba. Ta probá cu Minguel E. Alvarez 
tabata sa skirbi y leza y cu pa añanan largo, ora cu no 
tabatin sacerdote, a logra mantene devocion den e fili- 
gresnan di e capiUa. Alto Vista ademas ta e cuna di 
procesionnan, cu awe lastimamente ta desapareciendo. 
Na aña 1772/1773 e misa na Nort mes ta ser principiá. 
Talbez hasta mas tardi. Segun historia y especialmen- 
te den pueblo ta existi e convicckm, cu e pueblo di 
Alto Vista a ser ataca pa caintura preto, cu tabata ma- 
shar contagioso. Ora e hendenan tabata muri asina ho- 
pi, esnan cu a sobra a baha p’abao bai finca y funda e 
pueblo di Nort, cu segun nan, tabata mas salud. E mi- 
sa di Nort ta haya e nomber di Misa di St. Anna, aun- 
ke tin hende ta yama “Misa di calvario”. E motibo no 
ta conoci. Tin hende ta bisa pasobra e ta na pia di Bu- 
curuy y otro ta miré como simbolo di tur e trabao y 
tribulacion cu e pueblo aki a soporta encluyendo e en- 
fermedad contagioso. E malester mes ta ser atribui na 
un barco cu a traca na Arashi y cu tabatin marinero 
malo abordo. Na aña 1816 e capilla di Alto Vista ta 
ser bandona oficialmente. Ta e cruz so a ser warda y 
awe ta adorna e capilla nobo di 1952. E pueblo di 
Nort anto ta mas hoben cu esun di Alto Vista y hasta 
por bisa cu ta cu desaparicion di Algo Vista como cen- 
tro, cu Nort a haya derecho di existencia. 


E tasifui 

PA NOS MUCHANAN 


CON PERUCHO TA NEK JANCHI. 

Biaha pasa mi a conta boso con Janchi a mata e 
cabay di Perucho. Despues di un aventura Perucho a 
logra gana hopi placa cu e cuero. Janchi a kere cu ta 
berdad ta bende el a bende e cuero pa asina tanto pla- 
ca y e tambe a dicidi di mata su cabaynan y a bay ben- 
de e cueronan... 

Hopi hende a cuminsa rondona Janchi y esaki a 
cuminsa ta sinti su mes hopi insigur. Homber, tres mil 
florin pa un cuero di cabáy? Bo ta kere cu ta hende 
kens ta biba akinan. Un cuero ta algo cu nos ta tira 
afor. Mihor bo coi bo caminda bo bay promer nos dal- 
bo. Janchi a spanta y a laga tumba pa su cas. Na ca- 
minda e ta pensa: Ora mi jega cas mi ta dal Perucho 
mata, pasobra el a ponemi mata mi cabaynan. 
Net e dia ey e abuela di Perucho (y Janchi) a bin serca 
dje. Como Perucho un cama so e tabatin a bisa su 
abuela: drumi riba mi cama numa, mi ta bay drumi 
den huki. Tabata skur, como ni lampi no tabatin, ora 
cu Janchi a yega na e cas. E no a perde pa gana y a 
bay directamente na cama. E1 a hisá un pida palo cu 
el a coi na caminda y a lage baha riba . . e abuela. 
Awor mi a caba cubo Perucho, bo a nek mi mucho ca- 
ba, el a grita. Pero Perucho drumi den huki a grité: 
bo a mata nos abuela. Ay e pober. E ora ey Janchi a 
spantá. Si bo bay dere pami mi no ta haci bo nada 
mas, el a bisa Perucho. OK. Perucho di y el a bay ser- 
ca bisinja y a fia un cabay y garoshi. Nechi nechi el a 
pone e abuela riba e garoshi manera ta bibo e ta. Poco 
poco el ta bay den direcion di playa, pero ora el a pa- 
sa banda di un bar el a haya un sed. E1 a drenta y a pi- 
di un cerbez. Hiba un soft pa mi abuela, e pober tam- 
be tin sed, el a bisa e waiter. Pero papia duro cune pa- 
sobra e ta hopi sordo. E waiter a bay hiba soft y a bi- 
sa e bieuw: tuma un limonada di Perucho. E bieuw no 
a bisa nada. E waiter a cuminsa perde pasenchi y ta 
grita mas duru! Ban mira, mi tin pura. E bieuw no a 
reaciona. Den esey e waiter a fada y a tira e glas di li- 
monada den cara di e abuela. Esaki a bay patras y a 
cay for di e garoshi. Den esey Perucho a corre sali for 
di e bar y cuminsa sclama: ay ta pika, awor bo a ma- 
ta mi abuela. Ay e pober. E waiter tambe a spanta y a 
kere cu enberdad ta e a mata e abuela. E di: Si bo no 
bisa nada mi ta -dera bo abuela y mi ta pagabo mil flo- 
rin pa bo no hibami recherche. Perucho a tuma e pla- 


ca y a laga e abuela na cuenta di e waiter. Ora el a ye- 
ga cas el a mustra Janchi e placa y a bisele cu ta ben- 
de el a bende e abuela pa mil florin. Janchi a kerele y 
den su hambro pa placa a corre bay mata su otro 
abuela... EJ a ponele netchi, netchi riba un garoshi , 
y a laga tumba pa playa. Yegando aya el a cuminsa 
grita: Un abuela morto, mil florin pe. E hendenan a 
sali for di nan cas y a cuminsa menasa pa mata Janchi. 
Esaki a spanta masha y a busca un manera pa huy. 
Den su mes e ta pensa: Perucho ta tumami pa hende^ 
kens. Mi mester caba cune. Awor si e no ta scapam* 
mas. Mi ta bay hogele. E1 a coy un saco di fleishi y a 
bay na cas di Perucho! Esaki tabata drumi morto na 
sonjo ora cu Janchi a yega y sin vacilá Janchi a hinka 
su ruman den e saco y a dale na konopi. Mesora el a 
tumba pa laman. Na caminda sinembargo el a sinti un 
sed y a dicidi di bay refresca. E saco el a laga para 
banda di caminda. Poco rato despues a pasa un hom- 
ber cu masha baca y carne. “Esta bunita, esta bunita” 
Perucho a cuminsa grita, esta bunita. Kiko ta bunita? 
Esta bunita ta den e saco aki. E homber no por a wan- 
ta mas y a habri e saco. Mesora Perucho a bula sali 
y a stot e homber aden, dale cu konopi y disparce cu 
e bestianan. Poco rato despues Janchi a sali for di e 
bar y a coi e saco tira riba su schouder. E tabata un 
buracho y asina e no a ripara e diferencia. E1 a camna 

te yega na e Iarnan y a tira e saco den awa. 

“Awor mi a scapa di e diablo ey.” el a bisa, mi ta bay i 
coi tur e cosnan di Perucho pa mi. Den esey el a mira 
di leuw un homber cu ta parse Perucho. Ora cu el a 
yega serca el a ripara cu ta Perucho mes e ta. Perucho 
cu hopi bestia. Unda bo a haya tur e bestianan aki. 
Bo no a cay na awa? Janchi a puntrele. Si, mi a cay 
na awa y mes momento e sako a habri y mi a sali. Mi 
a mira masha hopi bestia mes y esakinan mi a dicidi 
di coy pami. Mas oro mi ta bay buska mas. No, no, 
awor ta mi beurt. Ami mester bay den laman awor pa 
mi tambe haya bestia, Janchi a bisa. Oke, ban nos ta 
busca un sako y mi ta hinkabo aden y tirabo na awa. 
Bon nan a haya un sako y Janchi a bay sinta aden y 
Perucho a dale na konopi y a cargele hiba awa. Ye- 
gando ayanan el a tira e sako na awa y a bisa: OK , 
Janchi coi hopi bestia y trece un poco pami tambe. 
Djies un plons el a tende y e sako a sink, sink te cu el 
a yega fondo . . . Asina Janchi a yega na fin di su bida. 
Perucho a bay cas y biba tranquilmente. 

REVOLUCION 

LATINA 


Esaki ta un relato basa ariba e cuminsamento di 
Combo UNIDAD LATINA cu awor a cambia su nom- 
ber pa REVOLUCION LATINA. 

Unidad Latina a ser funda dia 20 - 9 - ‘73 sin ningun 
clase di preparacion, cu un tré, baho y ritmo (pero si 
electrico) ya cu nos tabata conserva algun aparato 
electrico ainda di un Combo cu tabata existi prome 
cu esey a wordu funda. 

A drenta nos un smaak pa lanta un combo atrobe 
fkioor di cu un aña despues cu e prome combo a habri 
ror di otro, ami cu un par di amigos a dicidi na lanta 
un cuarteto cu tabata consisti di un guitarra tré, un 
guitarra seis, un cuarto y un maraca, hunto nos tabata 
forma e Cuarteto LOS DESCONOCIDOZ cu tur dia- 
domingo tabata toca na radio Voz di Aruba den un 
programa cu Señor Fanfan Sanches tabata tin es tem- 
po ey cu porcierto tabata masha popular y scuchá. 
Los Desconocidoz tabata haya pedida pa aki y aya, 
esta pa entreten BBQ of un hacimento di aña, des- 
pedida di un persona etc, etc, pero algun di nos taba- 
ta acepta, ya cu pa mi no gaña nos no tabata tin e 
cuarteto como algo serio sino djes pa complace nos 
mes. Ta den un tocamento cu nos a toca pa despidi 
di un persona e idea firme a nace pa nos laga e cuarte- 
to un banda y lanta un Combo cu lo bay ser jama 
UNIDAD LATINA? Dia cu nos tabata tin doz luna di 
train a aserca nos un persona pidiendo nos cu si nos 
^rier acepta un orgel y cu e mes lo toké. Pa nos no ta- 
bata tin incombeniente di no acepte, ya cu tabata lo- 
cual cu nos tabata desea. Nos a train hunto y tur cos 
tabata bay basta bon, hasta cu nos a cuminsa toca al- 
gun fiesta di famia, nos no tabata kier a sigi mas a leu 
pa falta di instrumento cu porcierto ta hopi caro. Net 
den e tempo cu e banda tabata bay cohiendo plaza po- 
co a poco a bin un incomprendimiento entre tocado- 
nan, y e banda mester a stop di toca pa soluciona e 
problema existente. A bin sosode cu e organista no ta- 
bata kier a sigi mas cu e banda, e ora ey ata nos ta bus- 
cando kende por toca orgel. Nos a haya si pero na 
principio a resulta cu tur cos lo fracasa, pero ora cu e 
tocado nobo aki a catch e orgel tur cos tabata bay fa- 
^cil pe y pa e banda tambe. 

Actualmente nos a cambia di nomber door di cu 
nos a laga graba un 45 R.P.M. y ya cu esaki ta nos pro- 
me 45 nos a dicidi cu REVOLUCION LATINA lo ta 
un nomber mas interesante y cu por hiba nos un poco 
mas aya, den nos carrera musical. 


Orgel ta ser toca pa : Jacintho Boekhoudt. 

Baho ” ” ” ” : Secondino Tromp. 

Timbal” ” ” ” : Frans Tromp. 

Quinto” ” ” ” : Muco de Cuba. 

Guitarra tré, Cantamento y Director di e Combo 
ta a cargo di MARTIN QUANDUZ, Manager ta señor 
Pedro Quanduz. Esey tahata un relato breve basa ari- 
ba cuminsamento di Combo UNIDAD LATINA cu 
awor a cambia su nomber pa REVOLUCION LATINA. 
Un biaha mas masha danki pa boso nan atencion y te 
un otro oportunidad. 


Attentamente: Martin Quanduz. 


DOLOR DE HIJOS 
Yo que te queria yo que te amaba 
ahora me dejas llorando por ti 
tu me abandonaste dejando a tus hijos 
llorando por ti, siempre me preguntan donde 
esta mama porque ella no viene porque ella se fue 
no se que decirles no se que decir sus solos 
consuelos es llorar y llorar. 

Ahora yo te imploro, ahora yo te ruego 

haz lo por tus hijos vuelvez otra vez 

ellos estan muy triste siempre esperando 

llorando por ti, siempre me preguntan donde esta mama 

porque ella no viene porque ella se fue no se 

que decirles no se que decir sus solos consuelos 

es llorar y llorar. 




E KOKOLISHI 

Lenga di pueblo si sa condena bo. 
Mira desgracia di un mucha bunita. 

E mucha ta gusta bisti na moda. 
Semper eta usa su short nan preta 

E gusta saca su nechi figura. 
nunca ela pensa cu nan lo mal famele. 
ken cu mire ta jame kokolishi. 
pasobra e kokolishi ey si ta bon. 

(coro) E kokolishi ta bon. 

Pueblo a mal fama bo. 
ken cu mira bo a gusta bo. 
sigi bisti bo na moda. 
ay duna mi e kokolishi. 
sake cu e tumba aki. 
no sconde si no scondele. 

Mira kokokokolishi. 


.db.cfc.db 



1. Pela, laba y corta e batatanan. 

Pela y laba e wortel. 

2. Herebé awa y salu, agrega e batata y wortel. Herebe 
nan 20 min. 

3. Scoré e awa, pero warde. 

4. Mashika e batatanan y wortel. 

5. Mezcla bon cu un cuchara di palo. 4 

6. Agiega e manteca, leche en polvo y awa. 

7. Sigi drei te e stampot ta licht. 

8. Drecha e smaak cu un tiki peper, notemuskaat (y 
siboyo corta fini, fini). 

FRENCH TOAST. 

2 sneechi di pan. 

1/2 webo. 1/2 cup di lechi (1/2 cup di awa y 1 cucha- 
ra di lechi en polvo). Kanel. (Salu). 1 cuchara di man- 
teca, suku y kaneel. 


evnso t>i 

CUStHNÁ 


PORK CHOP cu saus. 


1. Pork Chop 

Salu, peper, garlic, powder, paprika, maggi, sojasaus. 
un pida sibojo, tomati, promenton, selderei. sibojo 
largo. 

1 cuchara di margarina 
1 theelip di pasta di tomati. 

1/4—1/3 cup di awa. 

1 theelip di maizena mescla cu un tiki awa. 

1. Prepara e pork chop cu salu etc. 

2. Laba e specerijenan y corta nan. 

3. Laga e margarina kenta y hasa e pork chop bruin 

4. Agrega e specerijnan y hasa nan un rato. 

5. Agrega e awa y pasta di tomati, large cushi 20 min. 

6. Mara e saus cu e maizena y drecha e smaak. 

Wortelstampot. 

2 — 3 batata. 

1 wortel. 

Un tiki margarine, 1/2 cuchara di lechi en polvo. un ti- 
ki awa (di e batata y wortel), notémuskaat, peper (un 
pida sibojo). 


1. Mezcla e webo, cu lechi, kaneel y salu. 

2. Muha e sneechi di pan den e lechi etc. 

3. Ora e pan ta bon muha, kenta e manteca. 

4. Hasa e sneechinan di pan licht-bruin den e manteca. 
3. Ora nan ta cla ponenan riba un pida di scotch to^ 

wel. 

6. Strooi suku y kaneel riba e pan. 








^ruba ta un isla ku ta masha pobla. Riba kada ki- 
lometro cuadro ta biba mas ó menos 300 persona. Y 
nos ta sigui krese. Na naja 1970 tabatin 60.149 perso- 
na ta biba na Aruba. Na 1971 - 60.562, 1972 - 60.781, 
19*73 - 61.114 y na 1974 - 61523. 

Esey kier meen ku kada anja mester crea mas luga di 
empleo. Y tambe mester mas alimentonan pa tur por 
come ynbebe suficiente. Pero e salu no ta e casO. 
^ffcTin iin cierto limite pa crea luga di empleo. Nos pue- 
blo no por conta mas ku famianan grandi. Cada tata y 
mama mester sabi te cuanto jiu nan por haña. Esaki 
nos ta jama planifikashon di famia den nos komuni- 
dat. 


a. 


b. 


* 


Kiko ta nifica planea bo familia? 

Hanja un jiu solamente ora bo ta desea esey. 
Bo mester ta cla pa risibié mentalmente y finan- 
cieramente. Korda ku ta boso tin ku zorg pa e 
jiu durante un periodo largo, di ora ku e nase te 
ku e por juda su mes. 

Hanja solamente e kantidat di jiu ku boso por 
kria debidamente. 

Tur mester por haja e mesun atenshon. Nan me- 
ster haja algo di come y paña di bisti segun nan 
ta kresiendo. 

Asina nan por desaroja nan mes na un bon y feiis 
miembro di komunidat. E base di un bon komu- 
nidat ta e responsabilidat paternal. 


Responsabel pa e baby ku ta bai nace. Nos ta clá 
pa risibié? Nos tin nos mes un kas kaminda e baby 
por biba aden. Nos tiin suficiente paña pa e mucha por 
bisti? Si esey ta e caso anto seguramente nos por rici- 
bi e baby ku masha alegria. 

Pero nos no mester lubida e jiunan ku nos tin kaba. 
Nan tambe mester sigui konta ariba nos cuido. Nos 
mester pregunta nos mes si nos por sigi duna nan tur 
lokual nan tin mester si e famia bira mas grandi. 
Tambe nos mester pensa riba responsabilidat di e ma- 
yornan, mas en especial pa e mama mas tantu jiu, 
mas pisá e tarea di e mayornan ta bira. E mama ta so- 
bra tempo pa e mes! 

Nos ta responsabel tambe pa e komunidat ku nos ta 
biba aden. Mas grandi nos komunidat bira menos e 
por ofrese na kada un di nos individualmente. 
Ta bin mas hopi mucha ku tin luga pa nan na skol. 
Tambe e dokter nan por haja mas patientnan ku asina 
nan no por duna tur hende e mejor tratamiento. 
Cas tambe ta bira scars. Hasta awor gobierno mes me- 
ster traha cas pa e hendenan menos afortuna por biba 
aden. E casnan ey mester wordo paga. Miho un cas di 
bo mes. Esey ta mas alegre. Trabow ta birando poko. 
E desempleo ta sigui krese y hopi famia ta hibando un 
vida miserabel. Pesey nos tur mester pensa bon ariba 
nos responsabilidadnan paternal. E ora ey nos komu- 
nidat ta un ku ta felix, caminda tur tin nan oportuni- 
dat pa biba aden. 


^Rp^TRAVEL BUREAU 


Algemene 

BO KIER BIAJA BON Y COMODO - ANTO 


Bank Nederland 

MARTIJN TA HIBA BO PA AIRE,LAMAN Y TERA 


HAVENSTRAAT 10 - ORANJESTAD 



OF JAMA: 1492 -1493 


ARUBA BRANCH 

DESPUES Dl ORA Dl OFICINA: 2571 

VIRGO 



Pensa mas serio ariba esunnan cu bo a jega di 
gafta y haci infeliz. Mei-mei di luna lo bo contra 
un otro, pero cuidow... E ta hinka bo den maldad. 


LIBRA 

Hunga 52, pasobra den loteria bo suerte ta e 
luna aki. Pero bo asuntonan amoroso lo laga bo Jte- 

da dos dia sin come.cortamento di horea ta 

den wega. 


SCORPIO 

Dal un bafto di lamá mas pronto posible pa kita 
mará. Esun cu bo ta kere di stima ta dunabo un 
freak-out, pero keda tranquil tranquil . . . prome cu 
'una caba ta bo beurt. 


SAGITARIO 

Na cas lo bay tin malcomprendimiento pa moti- 
bonan financiero. Lo bo ñt un persona poco gordo, 
pero promer cu luna caba e ta lew-may ... Bo nervio- 
nan ta e causa. Cuidow cu spion! 





CAPRICORNIO 

Lo sufri poco di malesa di dos pa cinco dia. 
Cuidow cu pleito o pelea. Lo bo no ta afortuná den 
esakinan. Lo bo ricibi un suma parew na fin di luna 
di personanan cu debebo. 




AQUARIO 

No tene miedo di basilá. Baila mas hopi cu ta po- 
sibel. Na skool o trabow no worry cu bo coleganan, 
nan ta ful contra bo e luna aki pasobra bo tin suerte. 


PISCIS 



Confia bo ser stimá tur cos e luna aki. Lo e juda 
bo cu algun problema y lo bo keda sorpresá di dje. 
No sali den scur bo so! Na fin di e luna aki bo ta ha- 
fta un noticia tristo ... 


ARIES 



Telefonicamente lo bo haña un noticia alegre. 
Separa bo mes di esun cu bo ta stima; busca otro pa 
diberti sino lo bo fada completamente. .Mas den lunj 
lo bo hafta kram. 


TAURO 

Cuidow tin un persona cu tin rabia riba bo, lo in- 
fluenciabo pa tenebo atras den estudio o trabow. Pa 
motibo di alcohol lo no tin romance. Purba bo suerte 
den catbchi, Bingo y Casino. 




GEMINIS 

Lubida ariba es cu a pasa, cuminsa di nobo, fu- 
turo lo ta miho. Un persona den familia ta duna bo 
desgusto. Bay fiesta busca diverticion, pero no fit cu 
ningun. Luna favorable pa compras. 4P 



CANCER 

Lo bo cay den tentacion y ta bin redashi. No 
preocupa bo, preocupabo cu esun bo ta stima. Lo bin 
problema entre boso dos pero alfin verdad ta vence. 
Estudio o trabow ta exigi mas atencion! 



LEO 

Evita salimento ariba caya; pasobra bo tin peli- 
gro den trafico. No sunchi ningun persona e luna ak* 
pa motibo cu bo tin chens di hafta un malesa. No per- 
de pasenchi tin mas luna cu siglo. 

SERVICENTER 

PA SERVICIO RAPIDO 


CANAL 90 
F. M-STEREO 

SOMETHING DIFFERENT 

FOR SOME ONE DIFFERENT 


Tel: 2733 


PA BO PAN FRESCO 

PANADERIA DEL PUEBLO 

Tel. No. 1915 - Guyabastraat 4 

Y PA BO COMESTIBLES 

TOKO DAKOTA 

Tel. No. 2591 - Guyabastraat 24 

Aruba, N. A. 


AMIGOE 

E CORANT PA TUR DIA 
E corant cu diariamente ta ofrecebo: 
m ACTUALIDAD Dl TUR ISLA ANTILLANO 

• NOTICIA MAS IMPORTANTE MUNDIAL 

• DEPORTE LOKAL E INTERNACIONAL 

• COMENT ARIONAN 

• ENTREVISTA Y REPORTAHE 

• PROGRAMA Dl RADIO Y TELEVISION 

AMIGOE DIARUBA 


HERNANDEZ 


Bo tin mester di instala: 
un cas 
un airco 
un:. 

Pa tur installacion acudi na: 


INSTA LLA T| E BEDRIJF 

di Sr. Roman Hernandez 
na Tanki Leendert 227-B’ 
of jama tel. No. 2665 
SERVICIO GARANTISA 


PLAYA TRADING 

CO. N.V. 

PA TUR ARTICULO 
TRAHA DI PAPEL, KARTON 
OF PLASTIC, JAMA NOS1 NOS 
LO BIN SIRBIBO. 

TEL 2 7 87. TOMATENSTRAAT 2. 

fEst'd 1935; 


Phone 1253 - 2154 


P. O. Box 103, 
Oranjestad, 

Nassaustraat 22, 

Aruba, Neth. Antilles } 

